**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**288/2023. (XI.30.) Kt. számú**

**határozata**

(amely a 20/2023. (XI.30.) számú alapítói határozatnak minősül)

**a Tiva-Szolg Nonprofit Kft. ügvezetője részére adandó egyszeri juttatásról**

Tiszavasvári Város Önkormányzata Képviselő-testülete „*A Tiva-Szolg Nonprofit Kft. ügyvezetője részére adandó egyszeri juttatásról”* szóló előterjesztéssel kapcsolatban – a Tiva-Szolg. Nonprofit Kft. felügyelőbizottsága véleményének kikérésével **-** az alábbi döntést hozza:

1. Dönt arról, hogy a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** (székhelye: 4440 Tiszavasvári, Báthori utca 6. sz.) **ügyvezetőjét dr. Groncsák Andreát**, az ügyvezetői feladatok ellátása során 2023. évben végzett **kiemelkedő munkájának elismeréséül bruttó 800.000,- Ft. azaz bruttó nyolcszázezer forint összegű anyagi elismerésben részesíti**, azzal, hogy annak fedezete a Tiszavasvári Településszolgáltatási és Vagyonkezelő NonprofitKft. saját forrásából kerüljön finanszírozásra, különös tekintettel alábbiakra:

Az elmúlt években a számtalan új feladattal (ifjúsági tábor üzemeltetése, intézményi karbantartás, fizioterápia ellátása, hulladékgazdálkodási feladatok, bentlakásos intézményi étkeztetés, temető üzemeltetés), bővült a cég tevékenységi köre, melyek hatékony ellátásának megszervezése, új irányvonalak mentén történő kialakítása, és irányítása eredményes gazdasági működés mellett az ügyvezető érdeme. Több feladat ellátásában személyesen is részt vesz. Az ügyvezető jutalmának fedezete a Kft. saját forrásából költségvetéséből kerül finanszírozásra.

Az ügyvezető jutalmazására legutóbb 2021. évben került sor, ezért javaslom, hogy az ügyvezetőt 2023. évi munkája elismeréseként részesítse jutalomban a Képviselő-testület, a határozat-tervezetben javasoltak szerint.

II. Felkéri a polgármestert, hogy a döntésről **tájékoztassa** a Tiszavasvári Településszolgáltatási és Vagyonkezelő NonprofitKft. ügyvezetőjét, dr. Groncsák Andreát, azzal, hogy **a jutalom összege 2023. december 31-ig kerüljön kifizetésre.**

A 2013. évi V. tv. (Ptk.) 3:109 § (4) bekezdés alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** 2023. december 31. **Felelős**: Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző**